钦定古今图书集成/明伦汇编/氏族典/第522卷 > 薛元微
## 钦定古今图书集成/明伦汇编/氏族典/第522卷 > 薛元微

按《滨州志》：“元微，滨州人。生有慧识，仁孝著闻，每绝尘
想，怀至真。年四十馀，乃发愤诣高尚观礼师，领真铨，
笃元学，历十九年卒。门人卜兆而窆之，时大定壬辰
也。后明昌二年，复有人见之，与语若平生。五年由东
平府舟运坚珉至河本观，称薛真人亲致之，后人为
之勒记，指为仙迹。”